– Так, размова ішла быццам бы пра падрыхтоўку ўзброенага перавароту ў краіне. Але ж так улада сябе паводзіла і пасля падзей 19 снежня 2010 году, калі людзі ў дзень прэзідэнцкіх выбаркаў выйшлі на вуліцу, а гэта было прадстаўлена, як плануемы дзяржаўны пераварот. Тады ў дзяржаўных СМІ таксама распавядалі і пра зброю, і пра іншыя міфічныя рэчы, але ўсё гэта з часам некуды знікла, хаця многія людзі тады атрымалі рэальныя турэмныя тэрміны.